Hertzogprys vir prosa 1992 ’n Eenkantvrou en oujongnooi op ’n klein plattelandse dorpie kyk terug op haar lewe as bediende in gegoede witmense se huise, eers as hulp met kinders en later as versorgster van oumense en sterwendes. Sy vertel van die insig in die dood wat sy só by die baie sterwendes gekry het. Dan raak sy ook uiteindelik sterwensbegeleidster vir Abjater, ’n man wie se goue lag sy in haar jongdae bewonder het, iemand wat vir haar soos ’n “uitverkorene” gelyk het. So peins die verteller aan die einde van ’n lewe waarin sy, soos sy elders sê, “by die dood ingeboek” was: “Miskien het ek met die dood getrou, kom dit by my op . . . maar nou raak ek sat vir hom. Hy bly my pal besoek. Hy bring net woeligheid.” “Meesleurend, intiem, subtiel, pynlik . . . Die hoogtepunt in hierdie outeur se besondere prosa-oeuvre . . .” – Joan Hambidge